CELEX: 62014TN0240
Language: et
Date: 2014-04-22 00:00:00
Title: Kohtuasi T-240/14 P: Jean-Pierre Bodson jt 22. aprillil 2014 esitatud apellatsioonkaebus Avaliku Teenistuse Kohtu 12. veebruari 2014 . aasta otsuse peale kohtuasjas F-73/12: Bodson jt versus EIP

14.7.2014   
            
            
               ET
            
            
               Euroopa Liidu Teataja
            
            
               C 223/17
            
         Jean-Pierre Bodson jt 22. aprillil 2014 esitatud apellatsioonkaebus Avaliku Teenistuse Kohtu 12. veebruari 2014. aasta otsuse peale kohtuasjas F-73/12: Bodson jt versus EIP
   (Kohtuasi T-240/14 P)
   2014/C 223/22
   Kohtumenetluse keel: prantsuse
   
      Pooled
   
   
      Apellatsioonkaebuse esitajad: Jean-Pierre Bodson (Luxembourg, Luksemburg); Dalila Bundy (Cosnes-et-Romain, Prantsusmaa); Didier Dulieu (Roussy-le-Village, Prantsusmaa); Marie-Christel Heger (Nospelt, Luksemburg); Evangelos Kourgias (Senningerberg, Luksemburg); Manuel Sutil (Luxembourg); Patrick Vanhoudt (Gonderange, Luksemburg) ja Henry von Blumenthal (Bergem, Luksemburg) (esindaja: advokaat L. Levi)
   
      Teine menetluspool: Euroopa Investeerimispank
   
      Nõuded
   
   Apellatsioonkaebuse esitajad paluvad Üldkohtul:
   
               —
            
            
               tühistada Euroopa Liidu Avaliku Teenistuse Kohtu 12. veebruari 2014. aasta otsus kohtuasjas F-73/12;
            
         
               —
            
            
               sellest tulenevalt rahuldada apellantide esimeses astmes esitatud nõuded ja seega
               
                           —
                        
                        
                           tühistada otsused kohaldada hagejatele EIP haldusnõukogu 13. detsembri 2011. aasta otsust, millega määratakse töötasu tõusu määraks 2,8 % ning EIP halduskomitee 14. veebruari 2012. aasta otsust teeneteskaala kindlaksmääramise kohta, mis toob kaasa 1 % töötasu kaotuse (need otsused sisalduvad 2012. aasta aprilli töötasu teatistes) ning samas osas tühistada kõik järgnevates töötasu teatistes sisalduvad otsused;
                        
                     
                           —
                        
                        
                           seetõttu
                           
                                       —
                                    
                                    
                                       mõista vastustajalt välja töötasu vahe, mis tuleneb EIP haldusnõukogu 13. detsembri 2011. aasta otsusest ning EIP halduskomitee 14. veebruari 2012. aasta otsusest võrreldes eelmise töötasusüsteemi kohaldamisega; sellele töötasu vahele tuleb lisada viivitusintress EKP määras, mida on suurendatud kolme punkti võrra, alates 12. aprillist 2012 ning seejärel iga kuu 12. kuupäevani kuni täieliku tasumiseni;
                                    
                                 
                                       —
                                    
                                    
                                       mõista vastustajalt välja hüvitis kahju eest, mis tekkis ostujõu kaotusest ning mida esialgu hinnatakse aequo et bono1,5 %-le iga hageja igakuisest töötasust;
                                    
                                 
                     
                           —
                        
                        
                           mõista kõik kohtukulud välja EIP-lt;
                        
                     
         
               —
            
            
               mõista mõlema kohtuastme kohtukulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitavad apellandid neli väidet.
   
               1.
            
            
               Esimese väite kohaselt on rikutud lepingulise töösuhte ja personalieeskirjadest tuleneva töösuhte olemuslikku erinevust ja töösuhte põhitingimusi ning nõusolekuprotokolli on õiguslikult ebaõigesti kvalifitseeritud.
            
         
               2.
            
            
               Teise väite kohaselt esineb Avaliku Teenistuse Kohtu otsuses vastuolu ja toimikus sisaldavaid asjaolusid on moonutatud.
            
         
               3.
            
            
               Kolmanda väite kohaselt on rikutud õiguskindluse, tagasiulatuva jõu puudumise ja etteennustatavuse põhimõtteid ning toimikus sisalduvaid asjaolusid on moonutatud.
            
         
               4.
            
            
               Neljanda väite kohaselt ei ole kontrollitud ilmset hindamisviga ja toimikus sisalduvaid asjaolusid on moonutatud.